62022TJ0469_INF
A Törvényszék (kilencedik tanács) 2023. október 18‑i ítélete –EBB kontra Szíria
(T‑469/22. sz. ügy) (
1
)
„Választottbírósági kikötés – Harmadik országbeli villamosenergia‑elosztó rendszer megerősítésére irányuló projektre vonatkozó hitelmegállapodás – Szerződés nemteljesítése – A kifizetett előleg visszafizetése – Késedelmi kamatok – Mulasztási eljárás”
1.
Bírósági eljárás – A Törvényszékhez benyújtott kereset – A mulasztási eljárás alkalmazása – A Törvényszék azon kötelezettsége, hogy adjon helyt a felperes kérelmeinek – Feltételek – Az alperes előírt határidőn belüli válaszának hiánya
(A Törvényszék eljárási szabályzata, 123. cikk, (1) bekezdés)
(lásd: 16–19., 24_. 35., 40., 41. pont)
2.
Bírósági eljárás – A Törvényszék előtt választottbírósági kikötés alapján történő keresetindítás – Az Európai Beruházási Bank által Szíriával kötött hitelmegállapodás – A Törvényszéknek az EUMSZ 256. cikkben, az EUMSZ 272. cikkben és a választottbírósági kikötésben meghatározott hatásköre
(EUMSZ 256. cikk, (1) bekezdés, és EUMSZ 272. cikk)
(lásd: 20., 22., 23. pont)
3.
Bírósági eljárás – A Törvényszék előtt választottbírósági kikötés alapján történő keresetindítás – Az Európai Beruházási Bank által Szíriával kötött hitelmegállapodás – A szerződéses kötelezettségek Szíria általi megsértése – A Bank jogainak az Unióra való átszállása – A Bank által az Unió nevében benyújtott kereset – Elfogadhatóság
(EUMSZ 256. cikk, (1) bekezdés, és EUMSZ 272. cikk; az 1980. június 19‑i Római Egyezmény, 13. cikk, (1) bekezdés)
(lásd: 26., 27., 29–34. pont)
Rendelkező rész
1)
A Törvényszék kötelezi a Szíriai Arab Köztársaságot, hogy az Európai Beruházási Bank (EBB) által képviselt Európai Unió részére fizessen meg a 2022. június 30‑án esedékes tőkeösszegnek, valamint a szerződéses és a késedelmi kamatoknak megfelelő 28777508,71 euró összeget.
2)
A 27388963,40 euró tőkeösszeget az EBB és a Szíriai Arab Köztársaság által 2001. február 5‑én kötött, és a 2003. október 3‑i, 2006. február 28‑i, 2007. május 9‑i, valamint 2007. október 8‑i levéllel módosított, Szíria villamosenergia‑elosztó rendszerének megerősítésére irányuló projektre vonatkozó 20948. sz. hitelmegállapodás 3. cikkének (2) bekezdése szerinti módszer szerint kiszámított késedelmi kamattal kell növelni 2022. június 30‑tól a kifizetés időpontjáig.
3)
A Törvényszék a Szíriai Arab Köztársaságot kötelezi a költségek viselésére.
(
1
)	HL C 359., 2022.9.19.